Այսօր Սիրիայում գործում են շուրջ 30 երկրների դեսպանություններ եւ միջազգային կազմակերպությունների գրասենյակներ, այդ թվում՝ 16-ը դեսպանի մակարդակով: Անշուշտ, հավատարմագրված դիվանագետների հետ, նախկինի պես, կապը չի գործում՝ երկրում ստեղծված վտանգավոր վիճակի հետեւանքով: Այդուամենայնիվ, պարբերաբար տեղի են ունենում դեսպանների հանդիպումներ Սիրիայի ԱԳՆ-ում եւ տարբեր պատեհ առիթներով: Հանդիպումների ընթացքում քննարկումների հիմնական նյութը սիրիական ճգնաժամն է, եւ նրա շուրջ ծավալվող իրադարձությունները: